สวัสดีค่ะ พอดีหนูมีตุ่มขึ้นที่ขาค่ะ มันเป็นตุ่มนูนๆก้อนๆ แต่หนูไม่รู้ว่าเป็นอะไรเพราะมันไม่เจ็บไม่คันอะไรเลยค่ะ หนูเคยลองเจาะตุ่มตินแรกคิดว่าเป็นสิวแต่ก็ไม่มีอะไรออกมาเลยค่ะนอกจากเลือด หนูเป็นมาประมาณ2-3ปีแล้วค่ะ แต่มันไม่ได้มีขนาดใหญ่ขึ้นเลยนะคะ หนูเลยกลัวว่าจะเป็นซีทหรือเป็นโรคอะไรที่ร้ายแรงกว่าค่ะ ตอนที่เป็นแรกๆหนูคิดว่ามันจะยุบหายไปเองค่ะ แต่ว่ามันไม่ยุบ พอคิดว่าจะไปหาก็ลืม ไม่ก็ติดธุระไม่ได้ไปค่ะ หนูกลัวมันจะเป็นโรคอะไรที่ร้ายแรงกว่านี้จริงๆค่ะ ช่วยตอบหนูด้วยนะคะคุณ TT
สวัสดีค่ะ การวินิจฉัยที่เป็นไปได้-รูขุมขนอักเสบ หากมีการติดเชื้อร่วมด้วย อาจมีลักษณะเป็นฝีมีหนองข้างใน-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน-ผื่นแพ้สัมผัส เช่นแพ้สบู่หรือโลชั่นที่ใช้-ตุ่มถูกแมลงกัด มักเป็นตุ่มนูน คัน-งูสวัด เป็นตุ่มน้ำ แสบร้อน มักเกิดในคนที่เคยเป็นอีสุกอีใสมาแล้ว-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้-ก้อนเนื้องอกของหลอดเลือดหรือชั้นไขมันแนะนำไม่ไปเจาะบริเวณตุ่มเองค่ะ เพราะอาจเพิ่มโอกาสการติดเชื้อ ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะควรไปพบแพทย์เพื่อดูรอยโรคจริงให้ได้การวินิจฉัยที่แน่นอนหากเป็นมาเรื้อรัง เป็นๆหายๆ ยิ่งถ้าไม่มีช่วงที่หายขาดเลย หรือเกิดอาการคันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่มควรรีบไปค่ะ